Aşgabat- ak mermere beslenen ajaýyp şäher. Aşgabat-Türkmenistanyñ paÿtagty, gözümiziň guwanjy. Aşgabat- Türkmenistanyñ Prezidenti Gurbanguly Berdimuhamedowyn paýhasyndan dörän täsin binägärlik eseri. Aşgabat- bir göreni özüne aşyk eýleýän bagtyýarlyk, parahatçylyk, asudalyk mekany. Turkmenin ata-babalarynyn gurmak, döretmek ýaly sogaply ýörelgelerini Berkarar döwletin bagtyýarlyk döwründe has hem ýörgünli dowam etdirýän hormatly Prezidentimiz Gurbanguly Berdimuhamedowyň binagärlik-şähergurluşyk maksatnamasy, sözüň doly manysynda gudrat döredýär. Aşgabat bu gün özüniň kaşaň köşkleri, ajaýyp desgalary, belent ýaşaýyş jaýlary, owadan seýilgähleri, täsin suw çüwdürimler toplumlary, nurana ýollary, gök baglary, ýaşyl bossanlary bilen göreni haýrana goýýar. Mundan 68 ýyl mundan ozal tebigy heläkçilige uçrap, bütinleý diýen ýaly weýran bolan Aşgabat bu gün Aziyanyn binagärlik merjeni hökmünde garalýar. Köne şäheriň ornunda döredilen binalary Asgabada gelen myhmanlar we jahankeşdeler ajaýyp şäherin soňky üýtgeşmelerine haýrangalyjylyk bilen göz aýlaýarlar. Tutuş durky, ajaýyp ajaýyp binagärlik keşbi bilen görenleri haýrana goýýan paýtagtymyzda baş Kanunymyzyň şanyna döredilen Konstitusiýa binasy, Türkmenistanyň Prezidentiniň “Oguzhan” Köşkler toplumy, “Oguzkent” , “Ýyldyz”, ýaly myhmanhanalary, şäheriň merkezindäki ajaýyp köşkler bilen sazlaşykly utgaşýan Galkynyş meýdançasy, Arkadag, “Abadançylyk” , “Ýyldyz”, “Ylham”, “Ak bugdaý” , “Sagdynlyk” binalary , “Ak şäheri, Aşgabat” monumenti, Garaşsyzlyk, Bitarap Türkmenistan, Türkmenbaşy, Arçabil, Çandybil, Köpetdag, Atamyrat Nyýazow, Magtymguly, Gurbansoltan eje şaýollary, “10 ýyl Abadançylyk”, Oguzhan, Atatürk, Hoja Ahmet Ýasawy, Baba Annaýew, Görogly ýaly köçeler, Bagt köşgi, “Älem” medeni dynç-alyş merkezi, Baş Baýdak meýdançasy, Olimpiýa şäherjigi ýaly desgalar döwrümiziň we döwletimiziň beýikliginiň aýdyň alamatyna öwrülip göwün guşumyzy göge göterýär. Türkmenistanyñ Döwlet Baştutanynyň binagärçilik-şähergurluşyk maksatnamasynyň esasynda gün-günden pajarlap ösýän Türkmenistanyñ paÿtagty milli binagärçilik sungatymyzyň iň soňky gazananlary Ýewropa biçüwleri bilen utgaşdyrylýar. Hormatly Prezidentimiz bütinleý diýen ýaly täzeden gurulýan Aşgabatda her bir binanyň düýbi tutuljak ýerini saýlap-seçmekden başlap, onuň taslamasyny düzmek, ýanaşyk ýerlerini abadanlaşdyryp gurmak, gurluşykda inženerçilik-tehnologiýa kadalaryny doly berjaý etmek, binanyň içki we daşky gözelliginiň töwerekdäki desgalar bilen sazlaşykly utgaşmagyny gazanmak işlerini elmydama üns merkezinde saklaýar. Hormatly Prezidentimiziň başlangyjy bilen gurlan ajaýyp desgalaryň dördüsi: Oguzhan suw çüwdürimler toplumy, 133 metrlik Baş Baýdak sütüni, “Älem” medeni dynç-alyş merkeziniş ýapyk görnüşli aýlanýan hiňňilligi, “Türkmenistan” teleradioýaýlymlar merkezi, şeýlede ak şäherimiz Aşgabat Ginnesiň Bütindünýä rekordlar kitabyny bezeýär. Paýtagtda Gurbanguly Berdimuhamedoñ tagallasy bilen gurulýan toý bagyny kesmeginde dabaraly ýagdaýda açylan desgalar halkara jemgyýetçiliginde hem aýratyn gyzyklanma döredýär. Abraýly halkara baýraklaryna mynasyp bolýan binalaryň sany barha artýar. Muny geçen ýylyň ahyrynda paýtagtda halkyñ Lideriniň toý bagyny kesmegi bilen açylan Aşgabadyň Halkara howa menziliniň Ginnesiň Bütindünýä rekordlar kitabyna “Iň uly göl” diýip atlandyrylan binagärlik aýratynlygy üçin girizilmegi şeýle-de “International Property & Travel” gozgalmaýan emläk hem-de syýahatlar hakyndaky halkara neşiriniň bu nurana desgany “Construction Excellence Award” sylagy bilen sylaglamak hakyndaky çözgüdi kabul etmegi , şonuň ýalyda özüniň simwoliki häsiýeti, iň häzirki zaman tehnologiýalary hem-de özboluşly gözelligi üçin “Business Initiative Directions ” guramasy tarapyndan “International Star Award for Quality” synagyna mynasyp görülmegi hem doly tassyklaýar. Halkyny ösüş ýoly bilen belent sepgitlere alyp barýan Gahryman Prezidentine alkyş sözleri halkyñ dilinde sena öwrülip gaýtalanýar. Bu gün ähli Turkmen halky sabyrsyzlyk bilen 2017 ýylyň Sentýabrynda Aşgabatda geçiriljek Aziada oýunlaryna garaşýar.